FK Dembava

**Panevėžio rajono „Dembavos“ futbolo klubas** arba trumpai **FK „Dembava“**– Lietuvos futbolo klubas iš Panevėžio rajono, Dembavos gyvenvietės.

## Istorija
2020 m. įkurtas futbolo klubas. Nuo 2021 m. rungtyniavo Trečioje lygoje, bei paplūdimio futbolo varžybose. Paplūdimio futbole debiutas įvyko 2021 m. vasarą. 2021 m. rudenį debiutavo Panevėžio apskrities I lygos salės futbolo (futsalo) pirmenybėse.

2022 m. pateikė prašymą licencijuotis į 2022 m. Antrąją lygą, tačiau vėliau atsisakė planų siekti licencijos. Tapo LFF III lyga nugalėtojais Panevėžio zonoje.

2023 m. sėkmingai licencijavosi ir rungtyniavo Anroje lygoje. Komandos treneriu tapo Šarūnas Kazlauskas, futbolo specialistas iš Pasvalio. Taurės turnyro šešioliktfinalyje burtai lėmė rungtynes su A lygos FK Kauno Žalgiriu.

2024 m. negavo Antros lygos licencijos, rungtyniavo Antroje lygoje išimties tvarka, be licencijos. 2024 m. rugpjūčio mėn. jonaviškiai rezultatu 20-0 sutriuškino „Dembavos“ ekipą.

2025 m. Antros lygos A divizione daug rungtynių pralaimėjo itin dideliu įvarčių skirtumu, ir užėmė paskutiniąją vietą. 2026 m. neteikė prašymo dalyvauti Antroje lygoje.

## Klubo spalvinė gama
Oranžinė ir geltona. 

## Treneris
* Saulius Dambrauskas (2021–2022).
* Šarūnas Kazlauskas nuo 2023 m iki ?.

## Stadionas
* Iki 2023 m. namų rungtynes žaidė Panevėžyje, „Žemynos“ progimnazijos stadione.
* 2023 m. namų rungtynes žaidė Pasvalio sporto mokyklos stadione.

## Sezonai

|}

## Dubleriai

2024 m. LFF III lygos Šiaulių-Panevėžio zonoje debiutavo **Dembava B** dublerių komanda, ir užėmė 8 vietą.

## Sudėtis
*Atnaujinta: *

## Paplūdimio futbolas
2021 m. debiutavo Lietuvos paplūdimio futbolo čempionate. Puikiai pasirodė grupėje ir užėmė pirmąją vietą, tačiau atkrintamajame etape, pusfinalyje, pralaimėjo Vilniaus Audrai po baudinių serijos. Kovą dėl 3 vietos taip pat pralaimėjo Kauno FK Aleksotui. Vėliau vykusiose Lietuvos paplūdimio futbolo taurės turnyre tapo nugalėtojais.

2022 m. laimėjo Stiklitos paplūdimio futbolo pavasario taurės turnyrą. Lietuvos čempionate užėmė 4 vietą. Lietuvos taurės turnyre pasiekė finalą.

2023 m. Lietuvos čempionate iškovojo 3 vietą.

### Pasiekimai
; STIKLITA paplūdimio futbolo čempionatas
: Bronza: 2023 m.
; STIKLITA paplūdimio futbolo taurė
: Nugalėtojai: 2021 m.
: Sidabras: 2022 m.
; STIKLITA paplūdimio futbolo pavasario taurė
: Nugalėtojai: 2022 m.

## Salės futbolas

2021-2022m. debiutavo PAFF futsal I futsal lygos pirmenybėse, ir užėmė pirmąją vietą. I lygos finaliniame turnyre dėl vietos Futsal A lygoje finale pralaimėjo Vilkaviškio FK Bruklinui. 

2022–2023 m. komanda vėl kovojo finaliniame turnyre dėl galimybės pakilti į Futsal A lygą. Turnyras vyko kovo 12 d., dalyvavo KAFF ir PAFF I lygų nugalėtojai. KAFF atstovavo Kėdainiai United. Tuo metu PAFF I lygos pirmenybės dar tebevyko. PAFF delegavo tuo metu pirmaujančią FK Dembava, su sąlyga kad jei pasibaigus PAFF pirmenybėms FK Dembava nelaimėtų pirmosios vietos, FK Dembava prarastų galimybę kilti į A lygą. FK Dembava laimėjo finalinį turnyrą, tačiau nelaimėjo PAFF pirmenybių, ir tokiu būdu neteko galimybės kilti į A lygą. Į Futsal A lygą pakilo finalininkai Kėdainiai United.

## Išnašos

## Nuorodos
* Facebook paskyra (Oficiali svetainė)
* lietuvosfutbolas.lt (2021 m. III lygos sezonas)